**VÁLLALKOZÁSI SZERZŐDÉS**

**I. SZ. MÓDOSÍTÁSA**

mely létrejött egyrészről

**Bátaszék Város Önkormányzata**

Székhely: 7140 Bátaszék,  Szabadság u. 4.

Adószám: 15733304-2-17

KSH statisztikai számjel:15733304-8411-321-17

Törzskönyvi azonosító szám (PIR): 733304

Képviseli: Dr. Bozsolik Róbert polgármester

mint megrendelő (a továbbiakban: **Megrendelő**)

másrészről

**SZ+C STÚDIÓ Építőipari, Kereskedelmi és Szolgáltató Korlátolt Felelősségű Társaság**

Székhely: 7100 Szekszárd, Tartsay utca 30.

Cégjegyzékszám: 17-09-003239

Adószám: 11295145-2-17

Pénzforgalmi számlaszám: 11600006-00000000-16136528

Számlavezető pénzintézet neve: ERSTE BANK

Vállalkozó kivitelezők nyilvántartása

szerinti(MKIK) nyilvántartási szám: 30A02904

Képviselő neve: Czank Géza ügyvezető

mint vállalkozó (a továbbiakban: **Vállalkozó**)

együttesen a továbbiakban: **Felek**

1. **Előzmények**

Szerződő Felek között 2019. július 10. napján vállalkozási szerződés jött létre az ***„Agrárlogisztikai központ kialakítása Bátaszéken” című, TOP-1.1.3-15-TL1-2016-00004 kódszámú pályázat keretében terület előkészítési munkák (régészeti megfigyelés, megfigyelés keretében végzett bontómunka), megvalósuló építési beruházás kivitelezési munkáinak elvégzése, vállalkozási szerződés keretében”*** elnevezésű közbeszerzési eljárás eredményeként (továbbiakban: **Vállalkozási Szerződés**).

1. **Szerződésmódosítás tárgya, indokai**

II.1. Szerződő Felek rögzítik, hogy a Vállalkozási szerződés 2. "Teljesítési határidő, teljesítés helye" pont 2.1. alpontjának módosítása szükséges a következő indokok miatt:

II.1.a) A munkák eredeti teljesítésének határideje **250 naptári nap**. A felek a szerződésben rögzítették, hogy amennyiben a szerződés teljesítése során a munkaterületen régészeti feltárás válik szükségessé, abban az esetben a teljesítési határidő – a szerződés módosítása nélkül - a régészeti feltárás időtartamával egyező időtartammal meghosszabbodik.

II.1.b) A munkaterületen régészeti feltárás vált szükségessé, a régészeti feltárás időtartamával egyező időtartammal meghosszabbodik. A munkálatokat a Wosinsky Mór Megyei Múzeum (7100 Szekszárd, Szent István tér 26.), mint a régészeti szolgáltatást végző elvégezte 2019. július 24. nap kezdettel és a munkaterületet 2019. szeptember 9-én visszaadta a kivitelezőnek. A régészeti feltárás időtartama **48 nap**.

**A munkák teljesítési határideje** így ***298* naptári nap**.

II.2. Szerződő Felek rögzítik, hogy a Vállalkozási szerződés tárgyát képező munkák tekintetében az eredetileg tervezett műszaki tartalom egy része nem kerül megvalósításra, illetve műszakilag egyenértékű tartalommal kerül megépítésre az alábbi indokok miatt:

Műszaki változást érintő tételek:

* A dokkoló támfal rendszere megváltozott műszakilag egyenértékű tartalommal (monolit szerkezet helyett zsalukőből kialakított vasbeton szerkezet) valósult meg. A megváltozott műszaki tartalom műszakilag egyenértékű, ezt alátámasztó nyilatkozat a szerződés mellékletétét képezi. A változásnak többlet költség vonzata van, azonban azt a kivitelező nem kívánja érvényesíteni.
* Az eredeti tervek szerinti tervezett födém rétegrend (Lindab LTP-150/1.25 +) már nincs forgalomban. A gyártói nyilatkozat a szerződés módosítás mellékletét képezi. A födém rétegrend változás következtében műszakilag egyenértékű megoldás (Kingspan X-dek Kingspan XM100 Quadcore) került beépítésre, az erről szóló tervezői nyilatkozat, illetve az eltérő típusok költség-összehasonlítása a szerződés I. sz. mellékletét képezi. A pótmunka összegének számítása

Elmaradó műszaki tartalom: Lindab LTP-150/1.25 + nettó 35.596.422 Ft

Új műszakilag egyenértékű műszaki tartalom:

Kingspan X-dek Kingspan XM100 Quadcore nettó 40.340.088 Ft

A műszaki változtatástöbblet költsége: nettó 4.743.666 Ft

* A tervezett hűtőajtó típusok helyett a Kivitelező változás bejelentője alapján más, műszakilag egyénértékű ajtó típus (Kingspan helyett IGLOO DOORS IDS 80) kerül beépítésre. A műszaki változásnak nincs költség vonzata.
* A tervezett dokkoló kapuk helyett a Kivitelező változás bejelentője alapján más, műszakilag egyénértékű ajtó típus (Hörmann SPU helyett CRAWFORD - Assa Abloy DS6060S80) kerül beépítésre. A műszaki változásnak nincs költség vonzata.
* A dokkolók víztelenítése az átemelő szivattyú beépítése helyett- új műszaki szakvélemény alapján gravitációs rendszer alkalmazásával történik. Az elmaradó munkák értéke: nettó 1.382.600 Ft.

**A II.2. pontban rögzített műszaki változtatások (az egyenértékű műszaki megoldások és az elmaradó munkák) összesen nettó 3.361.066 Ft többlet költséget eredményeznek.**

II.3. A kiegészítő munkák

II.3.1. Szerződő Felek rögzítik, hogy a következőkben felsorolt kiegészítő munkák kerülnek elvégzésre az alábbi indokok miatt:

* Az iroda- és szociális épületrész csarnoktól elválasztó tűzgátló fal a tervezett szigetelése helyett az érintett falszakaszon hőtechnikai követelményeknek való megfelelés alapján hőszigetelt szendvicspanel burkolatot kap. Az irodai és a csarnok elválasztó 10 cm vtg tűzgátló fal a keleti és a nyugati részen a hőtechnikai követelményeket csak úgy elégíti ki, ha elé a hűtött terekhez hasonló módon 12 cm vastag szendvicspanel kerül, a csarnok felöli oldalra padló és álmennyezet közé folytatólagosan. Ennek a követelménynek való megfelelés az Építés Hatósági műszaki átadás feltétele.

Többlet költség: nettó 2.395.215 Ft

* A tervekben szereplő bútorzat nem része az ajánlatnak, viszont a 2 db ikermosdó fogadó bútora, konyhai mosogató tartó fogadó bútora, valamint a zárható helyiségigényű takarító tárolóbútor nagyfelületű kötényfala, kivitelezése és használatbavételi műszaki átadási feltétel. A Megrendelő a közbeszerzési eljárást megelőzően, költségcsökkentési céllal az összes bútort kivette az ajánlattételi eljáráshoz kapcsolódó árazatlan költségvetésből, így az nem része kivitelezői árazott költségvetésnek. A mosdók azonban bútorba beépítettek, a konyhai mosogató szintén bútorba beépített és a zárható takarítóeszköz szekrény is szükséges a kialakított falfülke fogadó helyekbe, ahhoz, hogy a NÉBIH a műszaki átadáshoz és a használatbavételi engedély kiadásához hozzájáruljon.

Többlet költség: nettó 996.180 Ft

* A szociális blokk álmennyezete a terv szerint fix kialakítású. A karbantartást és hatósági ellenőrzést biztosító 7 db szerviz ajtó kialakítása szükséges, így az iroda épület emeleti födém áttöréseinek tűzgátló mandzsetta kialakításéval a tűzoltók hatósági időszakos felülvizsgálata biztosított. A hét darab áttörési ponthoz a gipszkarton mennyezetbe ellenőrző szerviz ajtók kerültek beépítésre.

Többlet költség: nettó 147.000 Ft

**A II.3.1. pontban rögzített kiegészítő munkák összesen nettó 3.538.395 Ft többlet költséget eredményeznek.**

1. **Módosuló rendelkezések**

III.1. A felek rögzítik, hogy a Vállalkozási szerződés 2.1. pontja szerinti határidő a régészeti feltárás miatt az alábbiak szerint alakult, amit jelen szerződésmódosításban is rögzíteni kívánnak:

*„2.1. A jelen szerződés tárgyát képező munkák teljesítésének határideje:* ***250 + 48 naptári nap a szerződés hatályba lépésétől számítva.*** *A Megrendelő előteljesítést elfogad.”*

III.2. A Vállalkozási szerződés 3.1. pontja az alábbiak szerint módosul:

*„3.1. Felek megállapodnak abban, hogy a Vállalkozót a szerződés tárgyának megvalósításának, teljesítésének ellenértékeként, egyösszegű átalányárként (vállalkozói díjként) összesen*

*nettó* ***493 778 722,-*** *vállalkozói díj illeti meg.*

*A nettó vállalkozói díjból:*

1. *területelőkészítési munka, régészet (régészeti megfigyelés, megfigyelés keretében végzett bontómunka) nettó 4.543.950,- Ft;*
2. *építési beruházás kivitelezési munkáinak nettó* ***489 234 772,-Ft***

*Felek rögzítik, hogy az építési munka építési hatósági-engedélyköteles, ezért az általános forgalmi adóról szóló 2007. évi CXXVII. törvény 142. § (1) bekezdésének b) pontja értelmében a Megrendelő kötelezett az ÁFA tartalom megfizetésére.*

*ÁFA összege* ***133 320 255****,- Ft*

*Az Áfa fizetési kötelezettség az általános forgalmi adóról szóló 2007. évi CXXVII. törvény 142. §-a alapján történik. Felek kijelentik, hogy mindegyikük belföldön nyilvántartásba vett adóalany, és egyiküknek sincs az ÁFA törvényben meghatározott olyan jogállása (alanyi adómentesség, mezőgazdasági tevékenységet folytató különleges jogállású adóalany), mely alapján tőle az Áfa megfizetése ne lenne követelhető.*

….”

1. **Záró rendelkezések**

1./ A III.1. pontban rögzített módosítás jogszabályi alapja: A közbeszerzésekről szóló 2015. évi CXLIII. törvény 141. § (4) bekezdés a) pontja, mivel a szerződés minden ajánlattevő számára előre megismerhető módon, egyértelműen rögzítette a szerződés határidejének változásának pontos feltételeit és tartalmát. A módosítás a szerződés általános jellegét nem változtatta meg.

2./ A III.2. pontban rögzített módosítás jogszabályi alapja A közbeszerzésekről szóló 2015. évi CXLIII. törvény 141. § (2) bekezdése b) pontja az alábbiakra tekintettel:

A szerződés – a Kbt. 141.§ (4) vagy (6) bekezdésben foglalt feltételek vizsgálata nélkül – új közbeszerzési eljárás lefolytatása nélkül módosítható, ha a III.2. pontban rögzített módosítás eredményeként az ellenérték növekedése nem éri el

* építési beruházás esetén az eredeti szerződéses érték 15%-át, valamint
* a módosítás nem változtatja meg a szerződés általános jellegét és
* illeszkedik az eredeti szerződés jellegéhez.

A Közbeszerzési Hatóság egyedi ügyben kiadott állásfoglalása (Közbeszerzési Szemle 2016/3.; 11. kérdés) alapján [Kbt. 141. § (3) bekezdése](https://uj.jogtar.hu/) alapján a Kbt. [141. § (2) bekezdésében](https://uj.jogtar.hu/) megfogalmazott de minimis szabályt arra a szerződésmódosításra lehet alkalmazni, amely a szerződés értékének változásával jár, a szerződéses jogviszony több elemét érintő módosítás esetén a módosítás azon elemeire, amelyek az érték változásával összefüggenek.

Amennyiben a szerződés tárgya és/vagy műszaki tartalma módosul, akkor a de minimis szabály [[Kbt. 141. § (2)-(3)](https://uj.jogtar.hu/)] kizárólag akkor alkalmazható, ha a szerződés tárgyának és/vagy műszaki tartalmának módosulása az értéknövekedéssel összefügg, és a módosítás nem változtatja meg a szerződés általános jellegét, valamint illeszkedik az eredeti szerződés jellegéhez. Ezen feltételek konjunktívak.

Abban az esetben, ha a módosítás eredményeként az ellenérték növekedése nem éri el a [Kbt. 141. § (2) bekezdésében](https://uj.jogtar.hu/) rögzített értékhatárokat, valamint a módosítás nem ütközik a [141. § (3) bekezdésben](https://uj.jogtar.hu/) rögzített korlátokba, akkor a szerződés módosítása jogszerű. Ebben az esetben módosítható az építési beruházásra kötött szerződés úgy, hogy pl. az eredetileg kért feladatokból többet kérnek, vagy más anyagok beépítését, vagy akár egy korábban nem kért elemmel egészítik azt ki a felek a szerződés műszaki tartalmát.

Amennyiben a fent ismertetett szerződésmódosítási feltételek fennállnak és a módosítás nem ütközik a szerződésmódosítási korlátokba [[Kbt. 141. § (2)-(3)](https://uj.jogtar.hu/)], akkor a [Kbt. 141. § (4)](https://uj.jogtar.hu/), vagy [(6) bekezdésben](https://uj.jogtar.hu/) foglaltakat nem kell vizsgálni (pl. gazdasági egyensúly megváltozását).

A műszaki tartalom módosulása összefügg a szerződésben rögzített vállalkozói díjjal, az értéknövekedés nem éri el a 15%-ot a jelen szerződésmódosítás mellékleteiben rögzített dokumentumok alapján.

3./ A felek rögzítik, hogy jelen szerződésmódosításban meghatározott körülményeket a Megrendelő kellő gondossággal eljárva sem láthatta előre.

4./ Szerződő Felek a Vállalkozási Szerződés jelen módosítással nem érintett rendelkezéseit változatlanul hatályban tartják.

5./ Jelen szerződésmódosítást a Szerződő Felek közösen elolvasták, tartalmát, rendelkezéseit, jogkövetkezményeit közösen értelmezték, azt a Felek megértették és mint akaratukkal mindenben megegyezőt jóváhagyólag aláírták.

6./ A felek rögzítik, hogy jelen szerződésmódosítással érintett támogatási összeg a 272/2014. (XI. 5.) Korm. rendelet 108. § (11) bekezdése alapján csak az irányító hatóság és a közbeszerzésekért felelős miniszter adott szerződésmódosításra vonatkozó támogató tartalmú nyilatkozata, és véleménye, vagy további észrevétele alapján folyósítható. Szerződésmódosítással érintett támogatási összeg e pont vonatkozásában a 272/2014. (XI. 5.) Korm. rendelet 108. § (11) bekezdése (2) bekezdés vagy (4) bekezdés szerint jogszerűnek, és a 272/2014. (XI. 5.) Korm. rendelet 108. § (11) bekezdése (5) bekezdés szerint támogathatónak és elszámolhatónak tekintett szerződés módosítás felek általi aláírásáig ki nem fizetett támogatási összeg.

7./ Jelen szerződés módosítás 6 (hat) példányban készült, melyből 3 (három) példány a Megrendelőt, 3 (három) példány pedig a Vállalkozót illeti meg.

**Bátaszék, 2020. április 27.**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Bátaszék Város Önkormányzata****Megrendelő**képviseletébenDr. Bozsolik Róbert polgármester | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****SZ+C STÚDIÓ Kft.****Vállalkozó**képviseletébenCzank Géza ügyvezető |

Mellékletek:

1. sz. melléklet Tető rétegrend költség összehasonlítás
2. sz. melléklet Pótmunka ajánlat
3. Egyéb alátámasztó dokumentumok